als_Latn dik_Latn sag_Latn
Pas dështimit të protestës së 12 marsit, kryedemokrati, njëkohësisht kreu i Bashkisë më të madhe të vendit, Lulzim Basha, ka braktisur Tiranën në Ditën e Verës. Shumë politikanë kanë festuar dhe kanë uruar shqiptarët nga kryeqyteti, ndërsa Basha ka preferuar të urojë shqiptarët për Ditën e Verës nga Elbasani dhe jo nga Tirana, bashkia që ai drejton. Në fakt, Basha i ka braktisur për 4 vjet qytetarët si kryetar bashkie, duke mos mbajtur asnjë nga premtimet e tij elektorale për Tiranën. Nga qyteti i Elbasanit, Basha nuk nguroi për të bërë politikë, duke përsëritur sërish ofertën e re të Partisë Demokratike për shqiptarët. Sipas Bashës, kjo është një ditë për reflektim dhe për më shumë shpresë për qytetarët, dhe jo dita e shfaqjeve politike të qeverisë. Basha theksoi se oferta e re për qytetarët është ajo ofertë e cila do të nxjerrë nga kriza vendin. “Jam i bindur se flas në emër të shumicës së shqiptarëve kur them se është një ditë për të reflektuar, për një rrugë, ndryshe, për një ofertë të re, për punësim dhe zhvillim, dhe jo përmes lugës së zhveshur. Sot nuk është dita që qeveria të bëjë shfaqje, por ditë reflektimi. Detyra jonë është të shohim rrugët e daljes nga kjo krizë e gjithanshme”, u shpreh Basha.
Premtimi i Bashës
Kreu i Partisë Demokratike, Lulzim Basha, u premtoi shqiptarëve se e djathta ka vendosur të nxjerrë vendin nga kriza. “Dua të përsëris premtimin tim para shqiptarëve, jemi të vendosur për të nxjerrë vendin nga kriza, për një ofertë të re, dhe jo truke për një ditë, që të nisë nga spastrimi i politikës nga krimi. Rikthimi i shanseve të vërteta për mirëqenie, rikthimi i vëmendjes për kujdes për qytetarët dhe jo pushtetarët. Unë jam i vendosur se së bashku me qytetarët në këtë Ditë Vere të sigurojmë një ofertë të re”, tha Basha. E në fakt, dështimi i protestës ka frikësuar Berishën dhe Bashën. Ky i fundit, një ditë pas protestës së 12 marsit, thirri në një mbledhje të jashtëzakonshme krerët e 53 degëve të Partisë Demokratike. Në mbledhje u morr vendimi që çdo ditë në qytete të vendit, si dhe në Tiranë, do të zhvillohen protesta të drejtuara dhe organizuara nga FRPD. Më pas protesta do të kulmojë ditën e enjte, ndërsa deputetët dhe drejtuesit e PD do të përqëndrohen para Parlamentit, ku do të kërkojnë largimin e Ilir Metës. PD po përdor çështjen “Doshi” për të dobësuar pozitat e mazhorancës qeverisëse. Thonë se aksionin opozitar po e mbështesin fort edhe te akuzat e deputetit Tom Doshi, se gjashtë muaj më parë ka urdhëruar vrasjen e tij dhe të deputetit demokrat Mhill Fufi. Demokratët thonë se nuk mund të ketë të ardhme me sundimin e krimit, ndaj PD vendosi të ndjekë strategjinë e protestave në Tirane dhe në gjithë vendin. Sipas opozitës, protestat janë rruga e vetme për arritjen e kërkesës për dorëheqjen Metës. Eneida Jaçaj
Sunday, March 15, 2015 - 07:19
als_Latn als_Latn als_Latn eng_Latn